
R E P U B L I K A  H R V A T S K A

R J E Š E N J E

Trgovački sud u Osijeku, po sucu mr. sc. Mirjani Baran u stečajnom predmetu predlagatelja Financijske agencije Regionalni centar Zagreb, OIB: 85821130368, Zagreb,Trg svibanjskih žrtava 1995. broj 1, za otvaranje stečajnog postupka nad dužnikom ARIS 2000 d.o.o., OIB: 06571045637, MBS: 080402714, Zagreb, Fraterščica 60, 12. prosinca 2018.

r i j e š i o  j e

I. Utvrđuje se prekid postupka u ovoj pravnoj stvari.
II. Postupak će se nastaviti kada se donese odluka u postupku predstečajne nagodbe koji se vodi pred Financijskom agencijom u Zagrebu.
		 
Obrazloženje
	   
Financijska agencija RC Zagreb, podnijela je 2. listopada 2017. Trgovačkom sudu u Zagrebu, prijedlog za otvaranje stečajnog postupka nad dužnikom.

Rješenjem Visokog trgovačkog suda RH broj Su-236/18-3 od 9. ožujka 2018. predmet je ustupljen Trgovačkom sudu Osijeku. 
Sud je u postupku utvrdio kako je nad dužnikom pokrenuto više stečajnih postupaka koji se vode pred Trgovačkim sudom u Zagrebu broj St-1696/11 te St-2658/17 te da je nad dužnikom pokrenut i postupak predstečajne nagodbe pred FINOM u Zagrebu, pa da su navedeni stečajni postupci u prekidu do donošenja odluke u postupku predstečajne nagodbe. 
Zbog toga je valjalo odrediti prekid postupka u ovoj pravnoj stvari, a postupak će se nastaviti ukoliko se ispune pretpostavke za nastavak.

 	Slijedom izloženog riješeno je kao u izreci.

U Osijeku 12. prosinca 2018.
     Zapisničar:								Stečajni sudac:

Snježana Andrijanić				                        mr. sc. MIRJANA BARAN


 POUKA O PRAVNOM LIJEKU:
Protiv ovog rješenja nezadovoljna stranka može uložiti žalbu Visokom trgovačkom sudu RH u Zagrebu u roku od 8 dana pisano u 4 primjerka putem ovog suda. 



DNA:	

1. predlagatelj FINA
2. priv. steč. upravitelja
3. zz. dužnika 
4. ŽDO Osijek
5. e-oglasna ploča 
6. riješeno prekidom
7. kal. 30/3

